**Thomas Beecham**, 2. baronett (født 29. april 1879 i St Helens i England, død 8. mars 1961 i London) var en britisk dirigent og impresario best kjent for sin tilknytning til London Philharmonic Orchestra og Royal Philharmonic Orchestra. Han var også nært knyttet til Liverpool Philharmonic og Hallé-orkestrene. Fra tidlig på 1900-tallet til sin død utøvet Beecham stor innflytelse på Storbritannias musikalske liv og var ifølge BBC Storbritannias første internasjonalt kjente dirigent.[]

Liv og virke
------------

### Bakgrunn

Thomas Beecham ble født i en rik industrifamilie i St. Helens. Hans far var den rike farmasøyten Sir Joseph Beecham, 1. Baronet, moren var Josephine, *née* Burnett. I 1885, med familiebedriften i full blomstring finansielt, flyttet Joseph Beecham familiens hjem til et stort hus i Ewanville i Huyton, nær Liverpool. Deres gamle hjem ble revet for å gi rom for en utvuidelse av deres pillefabrikk.

Han hadde sin høyere utdannelse fra Oxford; på det musikalske område var han autodidakt.

### Karriere

Han begynte sin karriere som dirigent i 1899. Han brukte sin tilgang til familiens formue til å finansiere opera fra 1910-tallet til starten av andre verdenskrig.[] Beecham arrangerte sesonger i Covent Garden, Drury Lane og His Majesty's Theatre med internasjonale stjerner, sitt eget orkester og et bredt repertoar. Blant verkene han introduserte til England var Richard Strauss' *Elektra*, *Salome* og *Rosenkavaleren* samt tre operaer av Frederick Delius.

Sammen med sin yngre kollega Malcolm Sargent grunnla Beecham London Philharmonic, og han dirigerte sin første forestilling i Queen's Hall i 1932. På 1940-tallet arbeidet han i tre år i USA hvor han var musikksjef for Seattle Symphony og dirigerte ved Metropolitan Opera. Etter at han kom tilbake til Storbritannia, grunnla han Royal Philharmonic i 1946 og dirigerte orkestret til sin død.

Thomas Beecham repertoar var eklektisk, og noen ganger favoriserte han mindre kjente komponister fremfor kjente.[] Hans spesialiteter inkluderte komponister hvis verk ble neglisjert i Storbritannia før han ble deres talsmann, som Frederick Delius og Hector Berlioz.[] Andre komponister som han ofte ble assosiert med, var Joseph Haydn, Franz Schubert, Jean Sibelius og komponisten han elsket fremfor alle andre, Mozart.

### Utmerkelser og minnesmarkeringer

Beecham ble slått til ridder i 1916 og ble baronett ved farens død senere samme år. I 1938 tildelte Frankrikes president Albert Lebrun ham Æreslegionen. I 1955 ble Beecham tildelt Finlands hvite roses orden. Han var kommandør av Italias kroneorden og ble gjort til medlem av Order of the Companions of Honour i forbindelse med dronningens fødselsdag i 1957. Han var æresdoktor i musikk ved universitetene i Oxford, London, Manchester og Montreal.

I 1980 plasserte Royal Mail Beechams bilde på 13½ p frimerket i en serie som portretterte britiske dirigenter. De tre andre i serien avbildet Wood, Sargent og Barbirolli. Sir Thomas Beecham Society bevarer Beechams arv gjennom nettstedet sitt og utgivelsen av historiske innspillinger.

I 2012 ble Beecham stemt inn i det første *Gramophone* magazine «Hall of Fame».

Referanser
----------

1. 1 2   Encyclopædia Britannica Online, oppført som Sir Thomas Beecham, 2nd Baronet, Encyclopædia Britannica Online-ID biography/Sir-Thomas-Beecham-2nd-Baronet, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, oppført som Sir Thomas Beecham, Munzinger IBA 00000001554, besøkt 9. oktober 2017[Hentet fra Wikidata]
5. ↑   Store sovjetiske encyklopedi (1969–1978), avsnitt, vers eller paragraf Бичем Томас, besøkt 28. september 2015[Hentet fra Wikidata]
6. 1 2 3   The Peerage person ID p13709.htm#i137083, besøkt 7. august 2020[Hentet fra Wikidata]
7. 1 2 3 4   The Peerage[Hentet fra Wikidata]
8. ↑  orchestra. Russell, Thomas, 1902- manager of London philharmonic (1945). *Philharmonic decade.* Hutchinson & Co. Ltd. s. 52. OCLC 654824144.
9. ↑  Lucas, John (2008). *Thomas Beecham : an obsession with music*. Woodbridge, UK: Boydell. s. 330. ISBN 978-1-84383-402-1. OCLC 209770485.
10. 1 2  Jefferson, Alan (1979). *Sir Thomas Beecham : a centenary tribute*. London: Macdonald and Jane's. s. 101. ISBN 0-354-04205-X. OCLC 5203574.
11. ↑  "Sir T. Beecham made C.H.", *The Times*, 13. juni 1957, s. 10
12. ↑  "Conductors on Stamps", *The Times*, 17. juli 1980, s. 18
13. ↑  «SIR THOMAS BEECHAM SOCIETY INFORMATION PAGE». *web.archive.org*. 5. april 2012. Arkivert fra originalen 5. april 2012. Besøkt 16. juni 2021.
14. ↑  «Sir Thomas Beecham». Gramophone.

Eksterne lenker
---------------

* (en) Thomas Beecham – kategori av bilder, video eller lyd på Commons Rediger på Wikidata
* (en) Thomas Beecham på Internet Movie Database Rediger på Wikidata
* (en) Thomas Beecham på Discogs Rediger på Wikidata

* (en) Thomas Beecham på MusicBrainz Rediger på Wikidata

* (en) Thomas Beecham på AllMusic Rediger på Wikidata
* (en) Portretter av Thomas Beecham hos National Portrait Gallery, London

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** BBC Things **·** Munzinger (iba) **·** MusicBrainz **·** Discogs
 |